### Beslutninger

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 20. november 2024 har vedtaget Magistratens indstilling i overensstemmelse med erklæring fra Kulturudvalget af 13. november 2024.

Venstres byrådsgruppe kunne tiltræde indstillingen, men henholdte sig til foretrædebemærkningerne.

### Resume

Med budgetforlig 2023-2026 og tilhørende besparelses-katalog besluttede Byrådet, at tilskuddet til de folkeoplysende ungdomsklubber (FO-klubberne) skulle bortfalde, og at der i stedet skal etableres ni ungetilbud inden for en samlet ramme på kr. 6,5 mio. (2023 p/l). Forligspartierne aftalte den 21. juni 2023, at de nye ungetilbud skal etableres i følgende områder: Trige/Spørring, Beder/Malling, Regitse Lind, Grimhøj, Tilst, Nydam, [adresse], Harlev og Solbjerg.

Der er gennemført en visions- og udviklingsproces med input på tværs af magistratsafdelinger, civile aktører i lokalområderne, unge og repræsentanter fra FO-klubberne. Det resulterede i en visionsbeskrivelse for de nye ungetilbud.

De nye ungetilbud organiseres som selvejende institutioner. Den samlede økonomiske ramme på kr. 6,8 mio. (2024 p/l) fordeles med kr. 1.6 mio. årligt til Grimhøj Motocross Klub, kr. 5.2 mio. årligt anvendes til tilskud og støtte til udvikling af de otte øvrige ungetilbud.

### Beslutningspunkter

Det indstilles:

At 1) der bliver etableret et specialiseret kommunedækkende ungetilbud som selvejende institution i Grimhøj med en samlet årlig driftstilskudsramme på kr. 1,6 mio. (2024 p/l) med opstart 1. januar 2025.

At 2) der bliver etableret ungetilbud som selvejende institutioner i henholdsvis [adresse], Beder/Malling, Regitse Lind, Tilst, Nydam, [adresse], Harlev og Solbjerg, med en samlet årlig driftstilskudsramme på kr. 5.2 mio. (2024 p/l) med opstart 1. januar 2025.

At 3) Kultur og Borgerservice bemyndiges til at fastsætte den nærmere tilskudsmodel for ungetilbuddene med krav om en vis egenfinansiering for de ni ungetilbud på baggrund af et grundtilskud og et fremmødebetinget tilskud.

At 4) de ni ungetilbud kan tilgå de kommunale lokaler, som de oprindelige FO-klubber i de ni områder hidtil har været i, på folkeoplysende vilkår. Hvis en bygning ikke længere kan huse et ungetilbud, skal Aarhus Ejendomme genhuse ungetilbuddet i egnede lokaler i nærområdet.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 29-10-2024

Connie Lauritsen: 8

Fremsendes til [adresse] med bemærkning, at Magistraten i mødet den 29. oktober 2024 anbefaler, at byrådet tiltræder Magistratsafdelingen for Kultur og Borgerservices indstilling af 9. oktober 2024.

Stefan Kjær deltog ikke i sagens behandling

Udvalg: [adresse]

Dato: 06-11-2024

Connie Lauritsen: 18

Fremsendes til Kulturudvalget til behandling i henhold til beslutning i byrådets møde den 6. november 2024.

Udvalg: Kulturudvalget

Dato: 13-11-2024

Connie Lauritsen: 4

Malene Hermansen, Sofie Nissen, Mikael Lassen, Mie Kristoffersen og Jan Jespersen kunne tiltræde indstillingen.

Bertil Jørgensen tog forbehold med bemærkning om, at det vil være useriøst at tiltræde indstillingen, før bemærkningerne fra foretræderne er ordentligt belyst og behandlet af forvaltningen og udvalget.

Peder Laursen var forhindret i at deltage i udvalgets behandling af sagen.